**ORDENSREGLER**

**-til forebyggelse af brand**

* **Vær forsigtig** med anvendelse af åben ild. **Tændstikker og ligthere** opbevares utilgængeligt for børn.
* **Levende lys** skal anbringes i stager, der er forsvarligt sikret mod væltning og udført af ubrændbart materiale (ikke plast). Juledekorationer skal brandimpreneres. Hold afstand til gardiner og lignende. Tændte lys må kun anvendes i rum, hvor der er konstant voksne til stede.
* **Ved brug af bålsted**, skal der medbringes brandslukningsmateriel med vand og evt. brandtæppe.
* **Ukrudtsbrændere** er hyppig årsag til brand. Ukrudtsbrændere må ikke bruges tæt på bygninger
* **Affaldsposer** og lignende, skal altid fjernes, når den daglige rengøring er afsluttet, og anbringes i særligt affaldsrum eller udendørs affaldscontainere. Affaldscontainere bør placeres mindst 5 meter fra bygninger.
* **Komfur** må ikke bruges til at opbevare genstande på.
* **Elektriske apparater** f.eks. kaffemaskiner, elkogere, opvaskemaskine, tørreskabe, vaskemaskine, tørretumble, strygejern, computere og skærme slukkes når institutionen forlades.
* **Olie- og fernisklude** samt gulvmopper kan selvantænde. Efter brugen skal de derfor anbringes på en sådan måde (f.eks. i jernbeholdere med låg), at de ikke kan forårsage brand.
* **Brandfarlige væsker** (f.eks. benzin, petroleum, acetone og sprit) skal anvendes med forsigtighed og opbevares i veltillukkede beholdere, utilgængeligt for børn.
* **Håndsprit**dispensere indeholder brandfarlig væske. Fordel dem i bygningen og forsøg at undgå placeringer i frugtvejsgange. Håndsprit må ikke placeres i trapperum. Oplag af ekstra håndsprit skal ske efter særlige regler ved mere end 25 liter.
* **Selvlukkende branddøre** må ikke fastholdes i åben stilling med kiler, snore og lign.
* **Udgange/flugtvejsdøre** må ikke spærres, og der må ikke henstilles noget i flugtveje og på trapper.
* **Brandslukningsmateriellet** skal altid holdes lettilgængeligt.
* **Alle indvendige døre** skal lukkes ved arbejdstids ophør. Almindelige indvendige døre begrænser også skaderne i tilfælde af brand, hvis de er lukkede.
* **Røgalarmer** bør ophænges i alle bygninger. Særligt på steder hvor børn opholder sig uovervåget.
* **DU skal altid vide noget om:** Placeringen af brandslukningsmateriellet,
* ordensreglerne og hvad DU skal gøre, i tilfælde af brand (brandinstruksen)

Disse ordensregler skal gennemgås med personalet mindst én gang årligt.